Ma nezzi ɣer uglam n yiwudam d-yettwabedren deg teḥkayt-agi, ad d-naf llan yiwudam nezmer ad ten-neḥseb d igejdanen am Utudert: yiwen n yilemẓi yesɛan 32 n yiseggasen deg leɛmer-is, d ajenyur n trisiti, yettwabedred seg mi tebda teḥkayt almi tekfa. Ɣilas daɣen d yiwen n yilemẓi yesɛan 22 n yiseggasen, yeqqar, ala netta i tesɛa yemma-s, ma d Briruc d tizya n Ɣilas, d imsetḥi, ur ihedder ara kan d menwala. Sin-agi n yimeddukkal tezdi-ten tdukli akken i ten-tezdi leḥmala n tmaziɣt, gar wid ara yilin d asfel fell-as, seg tazwara almi d taggara n teḥkayt ad ttuɣalen.